** Népi Kézműves Alkotóházak Országos Egyesülete**

 **8900 Zalaegerszeg, Gébárti-tó 15470/A hrsz**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Szakmai beszámoló a CSSP-TARGYALKOTO-SZ-2022-0059 pályázati azonosítószámú támogatásról**

**Támogatási időszak:** 2022.07.01-2023.06.30.

**Támogató:**   

Címkék: [Csoóri Sándor Alap](https://www.kereszturyvmk.hu/tag/csoori_sandor_alap), [Népi](https://www.kereszturyvmk.hu/tag/gebarti_regionalis_nepi_kezmuves_alkotohaz) Kézműves Alkotóházak Országos Egyesülete, [pályázat](https://www.kereszturyvmk.hu/tag/palyazat), [Zalaegerszeg](https://www.kereszturyvmk.hu/tag/zalaegerszeg)

A támogatásból megvalósított tevékenységek:

A Népi Kézműves Alkotóházak Országos Egyesületének szakmai programja a közösségi tudásátadásra és érdekvédelmi tevékenységre épül a népi kézművesség területén. Tervezett programjaink közül az elnyert támogatás felhasználásával megvalósítottuk "Az alkotóházi jó gyakorlatok-egymástól tanulva” - a népi kézműves alkotóházak, műhelygalériák, nyitott műhelyek IX. szakmai konferenciája, és a „Népi Kézműves Alkotóházak és Műhelygalériák X. Országos jubileumi Hete” nagy-rendezvényeinket, megemlékeztünk júniusban a Kézművesség világnapjáról, valamint bővítésre került a Népi kézműves örökségünk helyszínei című online kiadványunk.

A Népi Kézműves Alkotóházak és Műhelygalériák X. Jubileumi Országos Hete 2023. március 27-április 2. között valósult meg. A 2023-as év üzenete volt: „Kézművesség a mindennapjainkban”. A csatlakozó helyszínek száma 68 volt, mely 58 településen biztosított programot az érdeklődők számára. Ismét csatlakoztunk az Európai Művészet és Kézművesség Napjaihoz is. A csatlakozó alkotóházak, műhelygalériák, nyitott műhelyek e hét folyamán olyan programokat bonyolítottak le, a Népi Kézműves Alkotóházak Országos Egyesülete szervezésében, a NESZ és a Hagyományok Háza partnerségével, melyek elősegítették a figyelem ráirányítását azon alkotóházak, műhelyek létére, ahol a hagyományos magyar tárgykultúra értékeivel a tradicionális népi kézművességgel ismerkedhettek meg a látogatók, az ott dolgozó mesterek, alkotóközösségek segítségével. A rendezvény kommunikációja során felhasználásra került az elkészült TV-rádió spot Kezmuveshaz SPOT 2023 - YouTube, valamint a Magyar TourMix Kft. segítségével a programturizmus honlapon településhez kötődően megjelentek programjaink, illetve Adonyi Adrienn közreműködésével az országos sajtót is elértük. Ezen kívül az Alkotóházi Egyesület honlapján és facebook oldalán lehetett tájékozódni az egyes helyszínek rendezvényeiről. A program keretében az érdeklődők megismerkedhettek a népi kézművesség különböző területeivel: kiállításokat tekinthettek meg, előadásokon, tanácskozásokon, workshopokon vehettek részt, de voltak mesterség bemutatók, kézműves foglalkozások, játszóházak is. Mivel éppen a húsvét előtti időszakra esett a program, szinte minden helyszínen az ünnephez kötődően is voltak programok, a tojásfestés különböző módjait ismerhették meg, de az ünnephez kötődő egyéb szokásokkal is találkozhattak. A látogatók ezen kívül megismerkedhettek többek között tájegységi hímzésekkel, a csipkeveréssel, nemezeléssel, kékfestéssel, bőrművességgel, a fonással, szövéssel, körmöcskézéssel, fazekassággal, fafaragással, kötélveréssel, kosárfonással, de a különböző helyi szokásokhoz kapcsolódó tárgyak elkészítésével is. A székkötés mesterségébe is belekóstolhattak, vagy patkót kovácsolhattak. Több helyszínen lehetőség volt a népi játékok, a népmese, a néptánc megismerésére is, sőt voltak olyan helyszínek, ahol helyi hagyományokon alapuló gasztronómiai élményben is részt vehettek a látogatók. A rendezvényhez nem csak az egyesületi tagság csatlakozhatott helyszínként, hanem bárki, aki alkotóházat, műhelygalériát, nyitott műhelyt működtet. A rendezvényt követően a résztvevő helyszínek kérdőívet kaptak, hogy fel tudjuk mérni a látogatottságot és más mutatókat.

Az „Alkotóházi jó gyakorlatok – Egymástól tanulva című konferencia”, mely a népi kézműves alkotóházak, műhelygalériák, nyitott műhelyek IX. országos szakmai konferenciája volt, 2023. május 5-7. között került megrendezésre a Dinnyési Templomkert Hagyományőrző Központban Gárdonyban, mely helyszínt egyik tagunk, a Magyarországi Alkotóművészek Közép- és Nyugat-dunántúli Regionális Egyesülete (M-ART) működteti. A résztvevők száma 36 fő volt. Ez évi konferenciánk programja az alábbiak szerint valósult meg: 2023. május 5-én a megérkezés után megtartottuk a Népi Kézműves Alkotóházak Országos Egyesülete közgyűlését, majd mindenki elfoglalta szállását. A következő napon a köszöntők után A Mezőföld népművészete címmel hallhattunk előadást Szabó Zoltán etnográfustól, majd az alkotóházi hétről tartott elemzést Prokné Tirner Gyöngyi a NKAOE elnöke. Az ebédet követő látóúton megtekintettük a Fehérvári Kézművesek Egyesülete által fenntartott és működtetett Rácz utcai alkotóházat Székesfehérváron, ahol Szenczi Jánosné a szervezet elnöke mutatta be tevékenységüket. Rövid városnézés után Dinnyésre visszatérve a házigazda M-Art Egyesület Minta-Kincstár foglalkozásán vettek részt a jelenlévők, ahol megismerhették e program létrejöttének, működtetésének hátterét is, sőt bizonyos tevékenységeket ki is próbálhattak. Este a Kolo Zenekar délszláv zenei válogatását hallhatták a résztvevők. Az utolsó nap délelőttjén, május 7-én következtek a jó gyakorlat bemutatások, ahol tagságunk ezen a környéken tevékenykedő műhelyei mutatkozhattak be: elsőként a házigazda Mart elnöke Sevella Zsuzsanna mutatta be működésüket, programjaikat. Ezt követte a kiscsőszi Hunyor Regionális Népi Kézműves Alkotóházat mutatta be a működtető egyesület részéről Kovács Norbert Cimbi, majd a Rendeki Porta részéről Csíkné Bardon Réka mutatta be Csabrendeken folytatott tevékenységüket, végül a Mohán található alkotóházat mutatta be Pintérné Palkovics Gabriella, a működtető egyesület elnöke. A konferencia végén a tapasztalatok összefoglalása következett. Először tettünk kísérletet a Kézművesség világnapja a népi kézműves alkotóházakban program megrendezésére, gondolva arra, hogy az évek során ez egy jelentős eseménnyé válhat hazánkban. Egyesületünk csatlakozva e nemzetközi emléknaphoz, fontosnak tartja, hogy bemutatásra kerüljenek azok az esetünkben népi kézműves alkotók, alkotások, alkotói helyszínek, amelyek nemzetünk gazdag és sajátos kultúráját képviselik. A 2020-ban nyomtatott formában megjelent, amúgy hiánypótló kiadvány folyamatos bővítése az online felületen azért szükséges, mert tagságunk gyarapodásával, az új helyszínekről így tudunk pontos és hiteles tájékoztatást adni.

Legfontosabb elért eredmények:

Egyesületünk, mint civil szervezet speciális feladatokat vállal fel a népi kézművesség területén. A megvalósult programokkal egyik célunk, minél több célcsoport elérése annak érdekében, hogy a népi kézművesség ismertsége minél szélesebb körű lehessen, másrészt a tervezett tevékenységek által olyan kompetenciák fejlesztésére törekszünk, melyek a közösségi élmények megélése során segítik a személyiség kiteljesedését, fejlesztik a kreativitást, erősítik a nemzeti identitást és a közösségi tevékenység iránti igény kialakítását. E pályázati támogatás nélkül a fentebb felsorolt feladatokat nem tudtuk volna elvégezni, így számunkra kulcsfontosságú volt e támogatás, melyet ezúton is köszönünk. Kitűzött céljaink ez által tudtak megvalósulni, mint a konferencia céljaként megfogalmazottak szerint, miután mindig más-más helyszínen tartjuk ezt az eseményt, a házigazda tevékenységén és a hozzá közeleső néprajzi értékek bemutatásán kívül, saját tagságunkból mutatunk be példaértékű „jó gyakorlatokat”, mint módszereket, hogy helyszíneink, az alkotóházak, műhelygalériák, nyitott műhelyek minél gazdagabb tevékenységgel tudják közvetíteni tárgyalkotó kultúránk sokszínűségét. Konferenciáink hozadéka a jó példák bemutatásán és a szakmai előadásokon megszerzett ismereteken túl, egymás tevékenységének jobb megismerése, hiszen az ország különböző pontjain működve ez másként nem is tudna megvalósulni. Az országos hét programunk célja, hogy ráirányítsuk a figyelmet a népi kézműves alkotóházak és nyitott műhelyek létére, s főként az ott folyó tevékenységre, mellyel megmutathatjuk a magyarság hagyományos kulturális értékeit hordozó tradicionális kézművességet. A rendezvényt követően a résztvevő helyszínek kérdőívet kaptak, hogy fel tudjuk mérni a látogatottságot. Ennek alapján 5000 fő fölötti volt a látogatók száma.

A tervezetthez képest nem minden program valósult meg a támogatás keretében, ennek egyetlen oka, hogy a tervezettnél kisebb költségvetés állt rendelkezésünkre. Ez a programelem "A népművészet alkotóhelyei hálózat létrehozása" c. mintaprojekt megvalósítása Zala megyében és adaptálása országos szinten. Az országban működő olyan helyszínek bevonása, melyek még látókörünkön kívül tevékenykednek a kézművesség területén, s mint helyszínek jelentős tudás birtokában bevonhatók az országos hálózat bővítésébe. "Ismeretlen ismerősök" - tanulmányutak szakmai programelemekkel a tagság alkotóházaiba, műhelyeibe, galériáiba.

A tárgyi eszköz vásárlásában történt változás, fényképezőgép helyett egy háttértároló és egy Powerbank került beszerzésre. Ennek oka, hogy a kisértékű tárgyieszköz soron lévő összeg nem tette lehetővé érdemleges fényképezőgép vásárlását.

https://www.youtube.com/watch?v=5sC1\_L92lCM /Letölthető spot a Jubileumi héthez./